مہران ہائی وے

مہران ہائی وے , مہران شاہراہ () (جسے مقامی طور پر نواب شاہ - کوٹ لالو - کمب روڈ اور سرکاری طور پر ہائی وے 31 کے نام سے بھی جانا جاتا ہے) سندھ کی ایک صوبائی طور پر برقرار رکھی جانے والی شاہراہ ہے جو خیرپور سے نواب شاہ تک پھیلی ہوئی ہے۔ یہ راستہ عام طور پر دیہی ہے، جو کہ شہید بے نظیر آباد ضلع میں دوڑ اور باندھی اور خیر پور ضلع میں فیض گنج (پکا چانگ)، کوٹ لالو، ٹھری میر واہ اور رانی پور سمیت متعدد دیہی علاقوں سے گزرتا ہے اور رانی پور شہر میں جا کر N5 قومی شاہراہ سے ملتا ہے . روٹ 131 کلومیٹر (81 میل) لمبا ہے جس کی رفتار حد 60 کلومیٹر/ فی گھنٹہ (37 میل فی گھنٹہ) ہے، سوائے ان شہروں کے، جہاں رفتار کی حد کو کم کرکے 40 کلومیٹر فی گھنٹہ (25 میل فی گھنٹہ) رکھا  گیا ہے۔ سفر کا کل وقت قریب 1 گھنٹہ 58 منٹ ہے۔ شمالی ٹرمنس N-5 قومی شاہراہ کے ساتھ مل جاتی ہے جبکہ جنوبی ٹرمینس N-305 قومی شاہراہ کے ساتھ مل جاتی ہے۔

تاریخی پس منظر
مہران شاہراہ کی تعمیر نو سے قبل، یہ راستہ کنب - نواب شاہ روڈ کے نام سے جانا جاتا تھا۔ دفتری کارروائی کی رسمی پابندی (ریڈ ٹیپ) اور نامکمل تعمیراتی حصوں کی وجہ سے سڑک کی تعمیر نو کا کام کئی سالوں سے زیرالتوا رہا جس کی وجہ سے بھاری ماحولیاتی آلودگی پھیلتی رہی۔ محکمہ سندھ ہائی ویز نے جون 2015 میں تعمیر نو کا کام مکمل کیا تھا اور اسے ایشین ڈویلپمنٹ بینک نے مالی اعانت فراہم کی تھی۔

حادثات

مہران ہائی وے ایک اعلی حجم کی ٹریفک روڈ ہے، کیونکہ یہ نواب شاہ اور خیرپور اضلاع کو ملاتی ہے اور سکھر آنے جانے کے لئے ایک شارٹ کٹ پیش کرتی ہے۔ کراچی، خیبر پختونخوا، گلگت بلتستان، وفاق کے زیرانتظام قبائلی علاقوں اور کراچی کے ساتھ آزاد جموں و کشمیر سے آنے والی بہت سی بھاری آمدورفت گاڑیاں اکثر این-5 قومی شاہراہ اور ٹول ٹیکس سے بچنے کے لئے اس 2 لین شاہراہ کا استعمال کرتی ہیں۔  مہران شاہراہ سے گزرتے ہوئے ان بھاری گاڑیوں اور مسافر بسوں اور کوچوں کی وجہ سے گذشتہ برسوں میں متعدد مواقع پر موتمار حادثات رونما ہوئے ہیں۔ 20 اگست 2013 کو، اوچ شریف (بہاولپور) سے آنے والی مسافر بس ٹھری میرواہ کے قریب سوئی گیس میں الٹ گئی، جس کے نتیجے میں 6 مسافر ہلاک ہوگئے تھے. 24 اگست 2014 کو پنجاب سے کراچی جانے والی مسافر بس کوٹ لالو کے مقام پر ٹھری میرواہ جانے والی مسافر وین سے ٹکرا گئی جس میں 10 مسافر ہلاک اور 11 زخمی ہوگئے۔ تمام جاں بحق لوگ ٹھری میرواہ کے رہائشی تھے.

بھی دیکھو

 سندھ کی صوبائی شاہراہیں
 پاکستان میں ٹرانسپورٹ

حوالاجات

بیرونی روابط

 Mehran Hwy Pakistan
 Distance from Kumb-Nawabshah
 
سندھ میں نقل و حمل
پاکستان نقل و حمل نامکمل
سندھ میں سڑکیں
ویکی ڈیٹا سے مطابقت رکھنے والی مختصر تفصیل